《杂兴》
宋代·李新

醴酒偶忘设，於礼殊至微。
穆生引身去，自昔能见岂。
阳桥慕香饵，岂知为祸机。
楚枭集丛灌，斩伐犹不飞。
复有陶朱公，去国家亦肥。
五湖拒扁舟，我信无所归。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。